CELEX: 22015D2157
Language: sl
Date: 2014-12-12 00:00:00
Title: Sklep Skupnega odbora EGP št. 290/2014 z dne 12. decembra 2014 o spremembi Priloge XIII (Promet) k Sporazumu EGP [2015/2157]

26.11.2015   
            
            
               SL
            
            
               Uradni list Evropske unije
            
            
               L 311/43
            
         SKLEP SKUPNEGA ODBORA EGP
   št. 290/2014
   z dne 12. decembra 2014
   o spremembi Priloge XIII (Promet) k Sporazumu EGP [2015/2157]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 319/2014 z dne 27. marca 2014 o taksah in pristojbinah, ki jih zaračunava Evropska agencija za varnost v letalstvu, in razveljavitvi Uredbe (ES) št. 593/2007 (1) je treba vključiti v Sporazum EGP.
            
         
               (2)
            
            
               Uredba (EU) št. 319/2014 razveljavlja Uredbo Komisije (ES) št. 593/2007 (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 66s (Uredba Komisije (ES) št. 593/2007) Priloge XIII k Sporazumu EGP se nadomesti z naslednjim:
   
      „32014 R 0319: Uredba Komisije (EU) št. 319/2014 z dne 27. marca 2014 o taksah in pristojbinah, ki jih zaračunava Evropska agencija za varnost v letalstvu, in razveljavitvi Uredbe (ES) št. 593/2007 (UL L 93, 28.3.2014, str. 58).
      Za namene tega sporazuma se določbe Uredbe uporabljajo z naslednjo prilagoditvijo:
      v členu 3(5) se za izrazom ,Unijo‘ vstavi izraz ,ali državo Efte‘.“
   
   Člen 2
   Besedilo Uredbe (EU) št. 319/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 13. decembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
   
      V Bruslju, 12. decembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 93, 28.3.2014, str. 58.
   
      (2)  UL L 140, 1.6.2007, str. 3.
   
      (3)  Navedena ni nobena ustavna zahteva.